CELEX: C2005/019/26
Language: sk
Date: 2005-01-22 00:00:00
Title: Vec C-471/04: Návrh na začatie prejudiciálneho konania, ktorý podal Bundesfinanzhof uznesením zo dňa 14. júla 2004 vo veci Finanzamt Offenbach Main-Land proti Keller Holding GmbH

22.1.2005   
            
            
               SK
            
            
               Úradný vestník Európskej únie
            
            
               C 19/14
            
         Návrh na začatie prejudiciálneho konania, ktorý podal Bundesfinanzhof uznesením zo dňa 14. júla 2004 vo veci Finanzamt Offenbach Main-Land proti Keller Holding GmbH
   (Vec C-471/04)
   (2005/C 19/26)
   Jazyk konania: nemčina
   Bundesfinanzhof (Nemecko) podal uznesením zo 14. júla 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu medzi Finanzamt Offenbach Main-Land a Keller Holding GmbH, ktorý bol zapísaný do registra kancelárie Súdneho dvora dňa 5. novembra 2004.
   Bundesfinanzhof žiada Súdny dvor, aby rozhodol o nasledujúcej otázke:
   Je zlučiteľné s článkom 52 v spojení s článkom 58 Zmluvy o založení Európskeho spoločenstva a článkom 73b Zmluvy o založení Európskeho spoločenstva, že finančné náklady spoločnosti, ktoré majú priamu hospodársku súvislosť so ziskom oslobodeným od dane na vnútroštátnom území, pochádzajúcim z účasti v kapitálovej spoločnosti so sídlom v inom členskom štáte, môžu byť odpočítateľné ako náklady iba v tom rozsahu, v akom nebol prerozdelený žiadny zisk z uvedenej účasti oslobodený od dane?